Consello d'a Fabla Aragonesa

O Consello d'a Fabla Aragonesa (C.F.A.) conoixito popularment como "Consello", ye una asociación cultural naixita en 1976 y reconoixita legalment en 1978. O suyo ambito territorial ye Aragón.

As fins d'ista asociación son a esfensa, promoción, estudio y espardidura de l'aragonés en toz os suyos aspectos:

Historia, literatura, gramatica, lexico, toponimia, folklore, consideración social y legal, pedagochía, didactica, amostranza, etc., parando especial cuenta en o estudio, protección y desarrollo de totas as suyas variants locals y comarcals, as cuals son l'alacet de l'aragonés común u estándard.

O quefer d'o Consello d'a Fabla Aragonesa se basa en tres prencipios:

 Actitut rispetuosa enta a realidat trilingüe d'Aragón.
 No adscripción colectiva a garra ligallo politico, sindical u relichioso.    
 Libertat ideolochica d'as personas que lo forman. Ye, de feito, una d'as asociacions de referencia arredol d'a luenga aragonesa en tota a sociedat aragonesa.

Dende a suya creyación, o Consello d'a Fabla Aragonesa ha treballato de recio en a dignificación de l'idioma aragonés, contribuindo a creyar un estato d'opinión favorable arredol d'ista chicorrona luenga romanica y espardindo o suyo conoiximiento a traviés de publicacions variatas, como as revistas Fuellas u Luenga e Fablas. Como editorial, baixo la dirección de Francho Nagore, ha publicato un total de 135 libros en aragonés en os zaguers 35 anyos, como  A lueca. A istoria d'una mozeta d'o Semontano (1982) de Chuana Coscujuela, o Vocabulario básico bilingüe aragonés-castellano y castellano-aragonés (1997) de Antonio Martínez Ruiz, u Sobre fonética histórica del aragonés de Jesús Vázquez Obrador (2011).

Dende que se creyó en l'anyo 2000 o Consello Asesor de l'Aragonés dintro d'o Consello d'a Fabla Aragonesa, totas as decisions que prene iste organo se publican en Fuellas, ta que a chen las conoixca. Convoca cualques premios literarios: "Ana Abarca de Bolea" de poesía, "Chusé Coarasa" de novela curta, "O Gua" de literatura infantil y chovenil, etc.

O Consello ye miembro de l'Asociación por las Luengas y Culturas Europeyas Menazatas  (ALCEM, antes AIDLCM). Asiste a los suyos congresos y ha organizato en Uesca lo XVIII.º Congreso en chulio de 1997Gran Enciclopedia Aragonesa: 'Consello d'a Fabla Aragonesa',  consulta 1/12/2015 y lo XXIV.º Congreso en chulio de 2015 en a siede d'a Deputación Provincial de Uesca.'XXIV Congreso de Luengas y Culturas Europeyas Menazatas', Fuellas (Publicazión bimestral en aragonés de cultura, luenga e literatura), n.º 228-229, chulio-octubre 2015; p. 13-16.

Os organos de gubierno d'o Consello d'a Fabla Aragonesa son l'Asamblea Cheneral de consellers y a Chunta Directiva, que a suya composición y atribucions amaneixen reglatos en as Ordinacions d'o Consello. Os vocals, dende 2015, son siete miembros, mantenindo o criterio de paridat d'entre hombres y mullers, en a Chunta directiva.

 Chunta Directiva d'o 
Consello d'a Fabla Aragonesaactual 
(a partir d'aviento 2015 dica agora)anterior 
(dende 2004 dica noviembre de 2015)PresidentChusé Inazio NabarroChusé Inazio NabarroVicepresidentRafel Vidaller TricasSantiago Bal PalaziosSecretaría CheneralAna Cris Vicén PérezDaniel Lerín CristóbalTresoreroChorche Escartín GuillénChorche Escartín GuillénVocalsAna Gíménez Betrán (de Publicacions)

Amaya Gállego Lamarca (de Relacions)

Julia Ara Oliván (d'Organización y Comercialización)

María Villalba Monente (d'Amostranza)

Óscar Latas Alegre (d'Estudios y Bibliotecas)

Mónica Loncan Bergua (de Consellers d'Aduya)

Paz Ríos Nasarre (de Comunicación)Alberto Gracia Trell (de Publicacions)
Rafel Vidaller Tricas (de Relacions)

Miguel Ánchel Sanvicente (d'Organización y Comercialización)

Carmina Paraíso Santolaria (d'Amostranza)

Amaya Gállego Lamarca (d'Estudios y Bibliotecas)

Ánchel Ramírez (de Consellers d'Aduya)

Paz Ríos Nasarre (de Comunicación)

Coleccions d'a Editorial CFA  
 Serie cheneral en aragonés: Obras orichinals en aragonés, de creyación literaria en cheneral, incluyindo-ie volúmens colectivos de premios literarios.
 Puens enta ra parola: Colección de vocabularios, lexicos, glosarios e obras lexicograficas en cheneral.
 A tefla de cuatro fuellas: Colección d'asayos, estudios, rechiras e obras d'espardidura.
 A tuca: Creyación literaria: obras d'os millors autors que escriben en aragonés, testos clasicos e testimonials escritos orichinalmén en aragonés.
 Os fustez: Colección de traduccions.
 Charrín-charrán: Colección de libros escolars e d'amostranza
 O gua: Colección de literatura infantil e chovenil.

 Referencias 

 Vinclos externos 
 Consello d'a Fabla Aragonesa.

Categoría:Idioma aragonés
Categoría:Asociacions culturals d'Aragón
Categoría:Editorials d'Aragón
Categoría:Literatura d'Aragón